OzLabs/hebrew-wiki-articles huggingface dataset:
פרנצ'סקו גבאני

פרנצ'סקו גבאני (באיטלקית: Francesco Gabbani; נולד ב-9 בספטמבר 1982) הוא זמר וכותב איטלקי. ב-2016 זכה בפרס הזמר החדש הטוב ביותר בפסטיבל סן רמו עם השיר "אמן" (איטלקית: "Amen"). שנה לאחר מכן זכה בתחרות הראשית בפסטיבל, ובכך נבחר לנציג איטליה לאירוויזיון 2017, עם השיר "קארמה מערבית" (איטלקית: "Occidentali's Karma").

==קורות חייו==
גבאני נולד בעיר קרארה באיטליה. הוריו היו בעלי חנות לכלי מוזיקה, וכבר בילדותו החל לנגן על תופים וגיטרה. בתחילת שנות ה-2000 הופיע במסגרת ההרכב טריקובלטו. בשנת 2010 עזב את ההרכב לטובת הקלטת אלבום ראשון. ב-2011 הוציא סינגל ראשון בשם "קיץ" (איטלקית: "Estate"), ובשנת 2013 יצא אלבומו הראשון "Greitist Iz". בשנת 2016 יצא אלבומו השני "לנצח עכשיו" (איטלקית: "Eternamente ora").

בשנת 2016 זכה בתחרות הזמר החדש הטוב ביותר בפסטיבל סן רמו עם השיר "אמן" (איטלקית: "Amen"). שנה לאחר מכן השתתף בתחרות הראשית בפסטיבל עם השיר "קארמה מערבית" (איטלקית: "Occidentali's Karma") וזכה במקום הראשון. הייתה זו הפעם הראשונה שבה זוכה זמר בשתי התחרויות ברציפות. לאחר הניצחון, הודיעה רשות השידור האיטלקית RAI כי גבאני הסכים לייצג את איטליה באירוויזיון 2017 בקייב. מאחר שאיטליה היא בין חמש המדינות המממנות העיקריות של התחרות, העפיל גבאני אוטומטית לשלב הגמר שנערך ב-13 במאי 2017. למרות שנחשב בעיני רבים כמועמד מועדף לזכייה, סיים גבאני את התחרות במקום השישי.

==קישורים חיצוניים==

* 

== הערות שוליים ==

קטגוריה:זמרי פופ
קטגוריה:זמרים-יוצרים איטלקים
קטגוריה:נציגי איטליה באירוויזיון
קטגוריה:משתתפי אירוויזיון 2017
קטגוריה:זוכי פסטיבל סן רמו
קטגוריה:איטלקים שנולדו ב-1982
בלי בושה (אלבום)

בלי בושה הוא אלבומה החמישי של הזמרת אילנה אביטל, שיצא בשנת 1987.

== הפקה ==
בשנת 1987 הוציאה אילנה אביטל אלבום שנקרא כמו אחד משירי התקליט "בלי בושה".
באלבום ניכרת השפעה של הסגנון איטלו דיסקו/יורופופ שהיה מאוד פופולרי באירופה באותה תקופה.

בין להיטי האלבום: "אתה המלך", "קלף חזק", "בלי בושה" שהגיע למקום ה-30 בשנת תשמ"ז (1987) ו-"די לי די" שהגיע למקום ה-13 באותה שנה.
כמו כן, עם השיר "די לי די" השתתפה אביטל בתחרות קדם-האירוויזיון של שנת 1987 והגיעה איתו למקום השני (אחרי "שיר הבטלנים" של נתן דטנר ואבי קושניר).

השיר "קלף חזק" ביצעה במקור אסתר שמיר בשנת 1984, באלבומה השני שגם הוא נקרא "קלף חזק", ללחן של יזהר אשדות, אבל החידוש של אביטל המופיע באלבום זה זכה ליותר הצלחה מהגרסה המקורית.

==שירי האלבום==

* כל הלחנים: אילנה אביטל (מלבד: "תן" - שוקי לוי ו-"קלף חזק" - יזהר אשדות).
* בתקליט: שירים: 1–5 - צד א', שירים: 6–9 - צד ב'.
* בהוצאה המקורית של התקליט בקרדיטים מילים/לחן, שם משפחתה של אילנה מצוין כ-"אביטל-צח", מכיוון שהייתה נשואה לשלמה צח.

==משתתפים באלבום==
עיבודים והפקה מוזיקלית: שירים: 1, 2 - קובי אשרת, שירים: 3, 8 - משה לוי ונאור דיין, שירים: 4, 7 - הנרי ברטר, שירים: 5, 6, 9 - יזהר אשדות.

=====קרדיטים=====
* מפיק: שלמה צח.
* מפיקת משנה: אילנה אביטל.
* ייעוץ: עופר נסים.
* צילום העטיפה: מולה הרמתי.
* אולפני הקלטה: "סינטרון", "די.בי." ו-"סיגמא" - ישראל. אולפן "רד באס" - לונדון.

קטגוריה:אלבומי 1987
קטגוריה:אלבומי אילנה אביטל
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומים שהופקו על ידי משה לוי
קטגוריה:אלבומי חברת הד ארצי
המרכז הלאומי לניהול הגנת הפדרציה הרוסית

סמל המרכז
בניין משרד ההגנה הרוסי ובו המרכז|250x250 פיקסלים]]
המרכז הלאומי לניהול הגנת הפדרציה הרוסית (ברוסית: Национальный центр управления обороной Российской Федерации, בקיצור НЦУО РФ) הוא גוף צבאי הכפוף למטה הכללי הרוסי ולמשרד ההגנה של רוסיה שהוקם עבור מנהיגי הצבא במטרה לתאם את פעולות הכוחות המזוינים של הפדרציה הרוסית ולתמוך במוכנותם הצבאית כמו גם ביצוע משימות לתיאום ואיסוף מודיעין לצורך הגנת המדינה ולמעשה מהווה למרכז העצבים של הצבא הרוסי.

המרכז משמש את שר ההגנה של רוסיה, ראש המטה הכללי הרוסי והנשיא בעת שהם מנטרים אירועים ומשברים בעלי חשיבות המתרחשים הן בשטח רוסיה והן ברחבי העולם. ההיכל הראשי מצויד באמצעי תקשורת המאפשרים לנשיא המשמש כמפקד העליון של הכוחות המזוינים לשלוט בכל יחידות הכוחות המזוינים של הפדרציה הרוסית העומדים לרשותו.

המרכז מחזיק ברשותו מחשב-על בעל מהירות עיבוד של 16 פטהפלופס ואחסון של 236 פטהבייטים ונחשב למחשב העל הצבאי העוצמתי ביותר בעולם. 

מפקד המרכז הוא הגנרל-לויטננט מיכאיל מיזינצב.
==היסטוריה==
המרכז הלאומי לניהול הגנת הפדרציה הרוסית הוקם במקום נקודת הפיקוד המרכזית של המטה הכללי הרוסי כגוף מרכזי לתיאום הכוחות המזוינים של רוסיה. המרכז הוקם על פי צו של נשיא רוסיה ולדימיר פוטין מ-10 בדצמבר 2013.

המרכז הפך למבצעי ב-1 בדצמבר 2014, עשרה ימים לאחר מכן נחנך מנחת מסוקים המהווה חלק מהמרכז.

== גלריה ==
<gallery mode=packed heights="100px">
קובץ:Vladimir Putin in National Centre for management of defence 05.jpg|נשיא רוסיה ולדימיר פוטין עם בכירי משרד ההגנה של רוסיה, אפריל 2015.
קובץ:Национальный центр управления обороной Российской Федерации (зал управления и взаимодействия) 2.jpeg|היכל הניהול והתיאום של המרכז
קובץ:Sergey Kuralenko (2016-02-27).jpg|המרכז הלאומי לניהול הגנת הפדרציה הרוסית בזמן המבצע הרוסי בסוריה, 27 בפברואר 2016.
קובץ:Vladimir Putin in National Centre for management of defence 03.jpg|האולם הראשי של המרכז
</gallery>

==משימות==
ראשי המדינות החברות ב[[ארגון האמנה לביטחון משותף במרכז הלאומי לניהול הגנת רוסיה, 23 בדצמבר 2014]]
* תמיכה במערכות שליטה ובקרה מרכזיות לניהול צבאי של הכוחות המזוינים של הפדרציה הרוסית, פיקוח עליהם ופיקוד על מבצעים צבאיים;
* איסוף מודיעין עבור הנהלת משרד ההגנה של רוסיה;
* ניהול, תיאום ופיקוח על טיסות חיל האוויר הרוסי;
* ניהול, תיאום ובקרה על הצי הרוסי, מוכנותם הצבאית וניהול מבצעים בינלאומיים.
==בתרבות הפופולרית==
*המרכז הלאומי לניהול הגנת הפדרציה הרוסית הוצג לראשונה בקולנוע, בסרט הקולנוע "משיכה", בו המרכז מוצג כנקודת פיקוד צבאית מרכזית שדרכה מתנהל המבצע למאבק בחוצנים הפולשים למוסקבה.
*המרכז מופיע גם בסרט "שמיים", ובו גם נערכו סצנות הצילום שלו, מאחר שמהווה את מרכז הבקרה לניהול המבצע הרוסי בסוריה.

==ראו גם==
*סטאבקה
*חדר המצב (הבית הלבן)
*מרכז המבצעים הנשיאותי לשעת חירום
*מצודות צבאיות בלונדון
*מוצב הפיקוד העליון

==קישורים חיצוניים==

==הערות שוליים==

קטגוריה:הכוחות המזוינים של הפדרציה הרוסית
קטגוריה:משרד ההגנה של רוסיה
קטגוריה:מטות פיקוד צבאיים
קטגוריה:בסיסי פיקוד ושליטה
קטגוריה:מוסקבה: מבנים
טולימונסטרום

צמד.]]
טולימונסטרום המכונה גם מפלצת טאלי (באנגלית: Tully Monster;שם מדעי: Tullimonstrum כשמשמעות שמו היא כשמו העממי), הוא סוג נכחד של יצור מיימי בעל גוף רך מתקופת הקרבון הפנסילבני של אמריקה הצפונית, מלפני כ-311 עד 306 מיליון שנים.

יצור זה נחשב לחידה עבור החוקרים, מאחר שמאפייניו יכולים להזדהות עם מספר סדרות מודרניות, אף שאיננו קרוב לאף אחת. הסוג תואר ב-1966 בידי יוג'ין ריצ'רדסון והוא נחשב למאובן הלאומי של מדינת אילינוי. נכלל בו מין יחיד - Tullimonstrum gregarium, שפירושו: "נפוץ".

==תיאור==
היצור המוזר התגלה רק בממצא בערוגת נחל מזון שבאילינוי, ארצות הברית והוא מצוי בימינו במוזיאון פילד להיסטוריה של הטבע שבשיקגו. הוא הגיע לאורך של 8 עד 35 ס"מ וככל הנראה חי במים רדודית על קרקעית הים החולית או הבוצית או שפכי נהרות טרופיים.

בשל צורתו המוזרה נמצא הסיווג הטקסונומי במחלוקת מתמשכת, מבלי להחליט על קרבתו הברורה. מאחר שמבנהו דומה מעט לזה של תולעת גלילית דמוי סיגר ללא איברים מזוהים מספיק הוא מופיע במספר צורות כקרוב של הרכיכות, תולעים שונות, פרוקי-רגליים קדומים וכמה חלוקות מתארים אותו כמיתרן קדום מאוד שאולי היה קרוב למיתרני זנב לקבוצה הנכחדת Conodonta. כמה חוקרים הניחו שהיה בעל חוליות הדומה מעט לצמד או מיקסינה.

לצידו נמצאו מאובנים של פאונה נכחדת של אקלים טרופי, אשר כללה מספר חסרי חוליות ענקיים כמ החרק הענק מזותהיירוס.

==קישורים חיצוניים==

* יוגב ישראלי, [https://www.ynet.co.il/environment-science/article/bkuakw2fn 70 שנה אחרי: קצה חוט בתעלומת מפלצת הטאלי], באתר ynet, 19 באפריל 2023

קטגוריה:בעלי חיים שתוארו ב-1966
קטגוריה:טקסונים שתוארו בידי יוג'ין סטנלי ריצ'רדסון
קטגוריה:בילטריה
קטגוריה:אילינוי: סמלים
קטגוריה:בעלי חיים שחיו בקרבון פנסילבני באמריקה הצפונית
קטגוריה:מאובני טקסונים שתוארו ב-1966
קטגוריה:טקסונים ללא מקור
קטגוריה:טקסונים שנויים במחלוקת
מרכז ברסטון לגרפיקה

"מרכז ברסטון לגרפיקה ירושלים" (נקראה לעיתים גם כ-"סדנת ברסטון") הייתה סדנת הדפס שפעלה בירושלים בין השנים 1975–1990.
==היסטוריה==
בשנת 1973 התקבלה תרומה של 100,000 דולר משפחת ברסטון מלונדון, אנגליה, לשם מטרה של הקמת סדנת הדפס בירושלים. הייתה זו תקופה בה הפך ההדפס למדיום אמנות פופולרי ברחבי העולם. את התרומה קיבל מוזיאון ישראל שהפך לאחראי על הקמת הסדנה. הסדנה נועדה לשרת אמנים בינלאומיים ואמנים ישראלים נבחרים. באותה עת החלו מגעים בין המוזיאון לאגודת האמנים בירושלים, על מנת לצרף לסדנה העתידית סדנה נוספת שתיועד לאמנים ירושלמים. למרות מגעים אלו, הוקם בפברואר 1975 מרכז ברסטון לגרפיקה כחברה נפרדת לסדנת הדפס שהקים בית האמנים (לימים סדנת ההדפס ירושלים).

עם פתיחת המרכז הוזמן הדפס האמריקאי מייק קניגן (Knign) לנהל את המרכז. בנוסף, קניגן הכשיר דפסים בטכניקת הדפס האבן, שהפכה לטכניקה העיקרית בסדנה. על הדפסים שהכשיר נמנתה גם אלימה, שייבאה אחר כך את הטכניקה אל סדנת ההדפס של בית האמנים תל אביב, אותה ניהלה בין השנים 1976–1978. בשנים הראשונות נעזר המרכז גם בדפסים חיצוניים בטכניקה של הדפס רשת. כך, לדוגמה, הודפסו מהדורות של הדפסי רשת של יצחק דנציגר (1976) בסדנת ההדפס ירושלים, וכן אריק קילמניק ולארי אברמסון, מסדנת ההדפס ירושלים, הדפיסו במרכז הדפס רשת של רוי ליכטנשטיין (1976).

לאחר כשנה, בעקבות בעיות קשות בניהול הכספי של המרכז ופשיטת רגל שלו, עזב קניגן את תפקידו והמוזיאון מינה את נחמה הילמן, מתנדבת של המוזיאון שאף תרמה כספים למרכז, למנהלת הסדנה. בהמשך נכנסו למרכז טכניקות נוספות על הדפס האבן, ובהן סוגי התחריט והתצריב השונים וכן דפוס רשת. במשך השנים לא הצליח המרכז להגיע לאיזון תקציבי רציף. ראשית מכיוון שנוהל בצורה לא תקינה מבחינה כספית, אולם חלק מכך נבע גם מבעיות בשיווק, בעיות שהתעצמו בשל ההחלטה לתת לאמנים קדימות במכירת העותקים שלהם (AP). למרות זאת, הצליח המרכז להפיק הדפסים באיכות טובה של אמנים רבים. על האמנים שהרבו לעבוד בסדנה נמנים אמנים כפנחס כהן גן, משה קופפרמן, אביגדור אריכא, אלימה ועוד. בשנת 1979 הוצגו יצירות של המרכז בתערוכה בגלריה שרה לוי בתל אביב-יפו ובשנת 1981 הוצגה במוזיאון ישראל התערוכה "הדפסים ישראלים מסדנת ברסטון".

על הדפסים בסדנה נמנו, יהודה ציון ודפס ערבי בשם חזאם (דפוס אבן), יצחק שוורץ (הדפס רשת), עמי רוזנברג (תחריט) ומייקל קניגן.

==לקריאה נוספת==
*אפטר-גבריאל, רות, הדפסים ישראליים מסדנת ברסטון, מוזיאון ישראל, ירושלים, 1981
*טמיר, טלי, "מרכז ברסטון, סוף זמני", כל העיר, 18 בנובמבר 1988
*עפרת, גדעון, 100 שנות אמנות הדפס בישראל, סדנת ההדפס ירושלים, 2015, עמ' 187–189
<div class="mw-content-ltr">
*Ronnen, Meir, "Everything But Money", The Jerusalem Post Magazine, December 17, 1976</div>

==הערות שוליים==

קטגוריה:מוזיאון ישראל
קטגוריה:ישראל: סדנאות הדפס
קטגוריה:ירושלים: תרבות
נחל בית חורון

נַחַל בית חורון הוא נחל אכזב בשפלה ואחד מיובלי נחל איילון. אורכו כ-6 ק"מ. 

==אודות==
ראשיתו של נחל בית חורון מדרום לכפר הערבי בית עור א-תחתא ומצפון לנתיב כביש 443, משם זורם לכיוון צפון ממזרח לכפר בית סירא ומתפתל דרומה עד אשר מתמזג עם נחל איילון מדרום מזרח למכבים-רעות, בשטח ההפקר שמובלעת לטרון.

==קישורים חיצוניים==
*[https://www.google.co.il/maps/place/%D7%A0%D7%97%D7%9C+%D7%91%D7%99%D7%AA+%D7%97%D7%95%D7%A8%D7%95%D7%9F%E2%80%AD/@31.8661514,35.1489176,11z/data=!4m5!3m4!1s0x1502d23e23eef9d9:0x4030ac5ca9e61ca7!8m2!3d31.8801145!4d35.061241 מפת נחל בית חורון בגוגל מפות]

בית חורון
בית חורון
תומאס מורלנד

סר תומאס לת'ברידג' נפייר מורלנד (; 9 באוגוסט 1865 - 21 במאי 1925) היה גנרל בצבא בריטניה אשר פיקד על כוחות במלחמת העולם הראשונה.

==ביוגרפיה==
===תחילת דרכו===
מורלנד נולד ב-9 באוגוסט 1865 במונטריאול שבקנדה, כבנם של הלן ותומאס מורלנד. הוא למד באקדמיה הצבאית המלכותית בסנדהרסט, וב-1884 התגייס לצבא בריטניה והוצב בקורפוס הרובאים המלכותי. ב-1890 הוא נשא לשה את מייבל סנט ג'ון, אשר ילדה לו שתי בנות. הוא נשלח לניגריה, והגיע לדרגת לוטננט קולונל. בשנת 1909, הוא סופח אל חיל הספר המלכותי המערב אפריקני (The West African Frontier Force (WAFF)) - כוח אשר הורכב משבעה גדודי ילידים מהמושבות הבריטיות במערב אפריקה (ניגריה, חוף הזהב, סיירה לאון וגמביה) ונועד לדאוג לביטחון האזור. הוא השתתף בקרבות כנגד ילידים, וב-25 באפריל 1902 עוטר באות השירות המצוין. ב-1905 הוענקה לו דרגת כבוד של קולונל והוא מונה למפקד החיל. הוא פיקד על החיל עד 1908. ב-1910 הוא הועלה לדרגת בריגדיר גנרל ומונה למפקד הבריגדה ה-2.

===מלחמת העולם הראשונה ואחריתו===

עם פרוץ מלחמת העולם הראשונה באוגוסט 1914, הועלה מורלנד לדרגת מייג'ור גנרל ומונה למפקד הדיוויזיה ה-47 (לונדון ה-1/2). בספטמבר של אותה שנה הועבר לפקד על הדיוויזיה ה-14 עד אוקטובר. עם שתי הדיוויזיות הנ"ל הוא נותר בעתודה ולא השתתף בקרבות. באוקטובר הוא קיבל פיקוד על הדיוויזיה ה-5 ופיקד עליה במהלך קרב איפר השני. ביולי 1915 קיבל פיקוד על הקורפוס ה-10 שזה עתה הוקם. ב-1916 השתתף הקורפוס בקרב על הסום. ב-1917 נכלל הקורפוס כחלק מהארמייה השנייה של הרברט פלומר. במסגרת זו לחם הקורפוס בקרב פשנדל ובקרב רכס מסין. באפריל 1918 הוא קיבל את הפיקוד על הקורפוס ה-13. הוא פיקד על הקורפוס במהלך הקרב השני על הסום ומתקפת מאה הימים. הוא פיקד על הקורפוס עד 1920 עת הועבר לפקד על ארמיית הריין הבריטית. שנתיים לאחר מכן מונה למפקד פיקוד אלדרשוט, וקודם לדרגת גנרל מלא. ב-1923 הוא פרש מהצבא.

הוא נפטר בעיר מונטרה שבשווייץ ב-21 במאי 1925 בגיל 59.

==קישורים חיצוניים==
* [http://www.oxforddnb.com/index/35/101035109/ תומאס מורלנד] 
* [https://dx.doi.org/10.1093/ref:odnb/35109 מכתביו ויומניו של מורלנד]

קטגוריה:מעוטרי אות השירות המצוין
קטגוריה:מסדר האמבט: אבירים וגבירות מפקדים
קטגוריה:גנרלים בריטים במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:בריטים שנולדו ב-1865
קטגוריה:בריטים שנפטרו ב-1925
קרנטל

הרכבל העולה לקרנטל (מבט מההר לכיוון יריחו)
הר הפיתוי והעמק שלמרגלותיו, צילום מטוס מהאוויר בשנת 1931
הר הפיתוי ומצד דוק 2021
קרנטל (בערבית: جبل الأربعين; בלטינית: Mons Quarantania), הידוע גם בשם "הר הפיתוי" (באנגלית: "Mount of Temptation"), הוא הר המתנשא מעל העיר יריחו, ממערב, בתחומי הרשות הפלסטינית. פסגת ההר היא בגובה 366 מטר מעל פני הים.

==מקור השם==
"קרנטל" הוא שיבוש מהמילה הלטינית "קוורנטה" (quarranta, צורה מלטינית מאוחרת של המילה הלטינית הקלאסית "קוודרגינטה", quadraginta), שפירושה ארבעים. לפי המסורת הנוצרית, ישו שהה במקום 40 יום ו-40 לילה במהלכם ניסה השטן להעביר אותו על אמונתו (לוקאס ד 1–13). מכאן גם השם "הר הפיתוי" על שם "פיתויו של ישו".

שמו הערבי של ההר, ג'בל אלארבעין (הר הארבעים), משמר גם הוא את המסורת הזו.

==אתרים בהר==
בהר מספר אתרים ביניהם:
===מבצר דוק===
דוק (או גם "דגון") מבצר מהתקופה החשמונאית.

בפרק האחרון של ספר חשמונאים א' (פרק טז, יא-טז) מתואר רצח שמעון התרסי, אשתו ושניים מבניו במדבר יהודה, במבצר דוק שמעל יריחו. לא ברור מתי ועל ידי מי נבנה, אך ודאי שכבר היה קיים בימי שמעון ב-135 לפנה"ס. במקום נמצאו שרידים מהתקופה החשמונאית. מאוחר יותר הוקמה במקום הלאורה השנייה במדבר יהודה על ידי חריטון.

===דיר אל-קרנטל===
דיר אל-קרנטל (מנזר קרנטל), מנזר יווני-אורתודוקסי במצוק ההר. במאה ה-4 הקים הנזיר חריטון לאורה בפסגת ההר, מעל מיקומו הנוכחי של המנזר. את המנזר הנוכחי התחילה הפטריארכיה היוונית אורתודוקסית לבנות ב-1875, בסיוע הכנסייה הרוסית.

ההר מוקף חומה שנבנתה לפני מלחמת העולם הראשונה ונועדה להגן על כנסייה שבנייתה לא הושלמה.

===הרכבל===
ב-1998 בנתה החברה השווייצרית-אוסטרית דופלמאייר-גאראוונטה רכבל שעולה ממרכז יריחו מערבה במעלה ההר, לאורך 1,330 מטר, עד למסעדה ולמרכז מבקרים. ממנו ממשיכים ברגל למנזר הקרנטל. לרכבל שני זוגות של שלוש קרוניות אדומות (12 קרוניות סך הכל עם קיבולת של 8 אנשים כל אחת) ומתוכנן להסיע 625 אנשים בשעה. כל המסלול הוא מתחת לפני הים: התחנה התחתונה היא בגובה 230- מטר והתחנה העליונה היא בגובה 50- מטר. הרכבל עלה באש ב-3 במרץ 2015.

===מערות===
ההר זרוע במערות רבות, שמחציתן נמצאות באמצע גובה ההר, והאחרות קרוב לפסגתו. המערות שימשו כנקודות מסתור בתקופות שונות (לדוגמה בזמן מאבקי הורדוס אנטיפס ומתתיהו אנטיגונוס השני) ומשכו אליהן נזירים ומתבודדים, שמרכזם היה כנראה המקום שבו נמצא כיום מנזר קרנטל, הבנוי על 25 מערות וכוכי התבודדות.

===מגדל יריחו===
מגדל יריחו נמצא בתל יריחו, אך רן ברקאי ורועי לירן מאוניברסיטת תל אביב מציעים כי המבנה שימש למטרת מדידה אסטרונומית, וכי צל הר הקרנטל הגיע עד המגדל בדיוק ביום הארוך ביותר בשנה, וכך היווה המגדל למעשה לוח שנה. החוקרים סבורים כי המגדל נבנה מסיבות תאולוגיות הקשורות להתקצרות הימים לאחר יום זה.

המגדל נתגלה בחפירות שבוצעו על ידי קתלין קניון בין השנים 1952–1958.

==קישורים חיצוניים==

* 
קרנטל 2021]]

==הערות שוליים==

קטגוריה:ישראל: הרים
קטגוריה:יריחו
קטגוריה:ארץ ישראל: מקומות קדושים לנצרות
קטגוריה:הרשות הפלסטינית: גאוגרפיה
קטגוריה:דופלמאייר-גאראוונטה
באבל קומיקס

בָּאבַּל קומיקס (ברוסית: Комиксы Bubble) היא אחת מחברות ההוצאה לאור הגדולות ברוסיה והיא הגדולה מסוגה הפועלת בשוק חוברות הקומיקס הרוסי. החברה אחראית לפרסום דמויות גיבורי-על כמייג'ור גרום, מחסל השדים, פוריה האדומה, מטאורה ואחרים שהפכו לדמויות מוכרות בתרבות הפופולרית הרוסית מאז פרסומן.

מאוקטובר 2015 החברה מפעילה אולפן קולנוע בשם "אולפני בָּאבַּל" (Bubble Studios) האחראית להפקת סרטי קולנוע המבוססים על דמויות הקומיקס של החברה, בראשה עמד בשנותיה הראשונות, הבמאי ולדימיר בסדין. בפברואר 2017 יצא הסרט הראשון בהפקתו, סרט קצר בן 25 דקות על דמותו של מייג'ור גרום, כהכנה להפקת סרט באורך מלא שיצא לאקרנים בשנת 2021. ב־2021 החלה הפקת סדרת הטלוויזיה "פוריה" על דמותה של פוריה האדומה.

==היסטוריה==
Bubble Comics הוקמה לראשונה כמחלקה בחברת המדיה "News Media Holdings" בשנת 2011. מספטמבר 2012 באבל החלה בהוצאה לאור של ארבע חוברות קומיקס על ארבע דמויות הקומיקס "מייג'ור גרום", "מחסל השדים", "אינוק" ו"פוריה האדומה". מדצמבר 2013 עד פברואר 2014 יצא לאור סדרת קרוסאובר בין "אינוק" ל"מחסל השדים" תחת השם "אינוק נגד מחסל השדים". מאוקטובר 2014 יוצאות לאור שתי סדרות נוספות — "אקסליבריום" ו"מטאורה" שזכו לביקורות מעורבות. באוקטובר 2014 באבל הפכה לאחת מהשותפות המארגנות של פסטיבל "קומיקון רוסיה".

באוקטובר 2015 הכריז מנכ"ל החברה ארטיום גברליאנוב על הקמת מחלקת קולנוע ובראשה הבמאי ולדימיר בסדין שביים גם את הסרט הראשון בהפקתה, הסרט הקצר "מייג'ור גרום".

מאוקטובר 2015 חוברות הקומיקס של באבל יוצאות לאור גם בשפה האנגלית באמצעות פלטפורמת comiXology. במקביל, מאוקטובר 2015 עד מרץ 2016 החברה הוציאה לאור את הקרוס-אובר "עידן העורבים" ובו שישה חוברות קומיקס.

בשנת 2016 הוכרז כי חוברת הקומיקס "אקסליבריום" תצא לאור עבור שוק הקומיקס האמריקאי. בדצמבר 2016 באבל הכריזה כי כל ארבעה קווי העלילה הראשיים ("מייג'ור גרום", "מחסל השדים", "פוריה האדומה", "אינוק") של חוברות הקומיקס הסתיימו וכי היא מוציאה לאור ארבעה קווי עלילה חדשים לאותן דמויות ("איגור גרום", "מחסל השדים, חלק 2", "שומרי השלום", "בעלי הברית").

== חוברות הקומיקס ==
* אקסליבריום, Экслибриум, (2014)
* מטאורה, Метеора (2014)
* בעלי ברית, Союзники (2017)
* איגור גרום, Игорь Гром (2017)
* שומרי השלום, Мироходцы (2017)
* מחסל השדים, חלק 2,Бесобой Vol. 2 (2017)
* אגדות באבל, Легенды Bubble

===סדרות שהושלמו===
* "מחסל השדים" (Бесобой), 2012–2016
* "מייג'ור גרום" (Майор Гром), 2012–2016
* "אינוק" (Инок), 2012-2016
* "פוריה האדומה" (Красная Фурия), 2012–2016

==דמויות הקומיקס המפורסמות==
* מייגור גרום – איגור גרום הוא שוטר במשטרת סנקט פטרבורג, בדרגת מייג'ור, גיבור סדרות הקומיקס "מייג'ור גרום" ו"איגור גרום". סימן ההיכר שלו הוא גבות בצורת ברק ועוטה לרוב ז'קט חום, כובע קסקט וצעיף כהה. אמן אמנויות לחימה ולוחם נחוש בפשיעה.
* מחסל השדים – חייל לשעבר בצבא רוסיה, דנילה, שנפצע קשה במהלך המלחמה בדרום אוסטיה באוגוסט 2008 ונחשף לראשונה לעולם המיסטיקה והשדים. מאז הוא מחליט להיאבק בשדים רעים.
* מטאורה – מבריחת חלל. גיבורת סדרת קומיקס מז'אנר אופרת חלל. תמיד מוכנה להימורים מסוכנים ולהרפתקאות.
* פוריה האדומה – ניקה צ'איקינה, גנבת מפורסמת שמגויסת על ידי סוכן דלתא מסוכנות השליטה הבינלאומית שהוקמה כדי למנוע סכסוכים אלימים. ניקה זוכה לכינוי "פוריה האדומה" והופכת לסוכנת בשירות הסוכנות.
* אינוק, הנזיר – אנדריי ראדוב, יורש לשושלת עתיקה של חפצים רבי עוצמה, שושלת הנאבקת ברוע אפל במשך מאות שנים.

== קישורים חיצוניים ==

* 
* 

==הערות שוליים==

*
באבל
חוות הגמלים אילת

חוות הגמלים אילת היא מתחם "נופש פעיל" עם מספר אטרקציות תיירותיות, ומשמש לקיום אירועי תרבות. הוקמה בשנת 1987 בנחל שלמה, דרומית לאילת.

החווה מציעה מסלולי טיול בנחלים הסמוכים לאילת, שכוללים ספארי גמלים, כרכרות אתונות, מסלולי רייזרים, ואירוח במאהל בסגנון בדואי. בנוסף, בחווה פועל פארק החבלים הגדול והגבוה בישראל.

בחווה מתקיימות פעילויות לבתי ספר, ואירועים פרטיים וציבוריים. מדי חודש מתקיים בחווה "שוק נבטי", במהלכו נפתחים שלושה רחובות שוק מזון בסגנון מזרחי, לצד פעילויות נוספות.

==קישורים חיצוניים==
* 
* 
* 
* [http://eilat.city/%D7%97%D7%95%D7%95%D7%AA-%D7%94%D7%92%D7%9E%D7%9C%D7%99%D7%9D חוות הגמלים אילת], ב"אתר התיירות הרשמי של אילת"
* [http://kinderland.co.il/attraction/%D7%97%D7%95%D7%95%D7%AA-%D7%94%D7%92%D7%9E%D7%9C%D7%99%D7%9D-%D7%A0%D7%97%D7%9C-%D7%A9%D7%9C%D7%9E%D7%94-%D7%90%D7%99%D7%9C%D7%AA/ חוות הגמלים אילת], באתר "קינדרלנד"

==הערות שוליים==

קטגוריה:ישראל: אצטדיונים ומתקני ספורט
קטגוריה:אילת: אטרקציות
קטגוריה:ארץ ישראל: חוות
סיטרואן ויזה

סיטרואן ויזה 10E
סיטרואן ויזה (Citroën Visa) היא מכונית סופרמיני מתוצרת יצרנית הרכב הצרפתית סיטרואן אשר יוצרו בין השנים 1978–1988.

יוצרו 1,254,390 יחידות. ב-1981 עבר הדגם מתיחת פנים.

דגם הסיטרואן ויזה שווק בישראל.

==גרסאות==
* 5 דלתות – האצ'בק
* 4 דלתות – קבריולה

==דגמים==
* ויזה Special/Club, מנוע 2 צילינדרים, 652 סמ"ק – מנוע קרור אוויר המפתח 26 כ"ס ו-35 כ"ס
* ויזה 10E, מנוע קרור מים, 4 צילינדרים, 954 סמ"ק המפתח 33 כ"ס ו-44 כ"ס, מהירות שיא – 133 קמ"ש
* ויזה Super, מנוע 1,124 סמ"ק
* ויזה Super E, מנוע 1,124 סמ"ק
* ויזה L Super, מנוע 1,124 סמ"ק
* ויזה RE/Entreprise, מנוע 1,124 סמ"ק המפיק 37 כ"ס ו-49 כ"ס, מהירות שיא – 144 קמ"ש
* ויזה קבריולה, מנוע 1,124 סמ"ק, (יוצר בין השנים 1983–1985)
* ויזה Super X, מנוע קרור מים, 1,219 סמ"ק, מהירות שיא 155 קמ"ש, (יוצר בין השנים 1980–1982)
* ויזה 14 TRS, מנוע קרור מים, 1,361 סמ"ק המפיק 44 כ"ס ו-59 כ"ס, מהירות שיא – 153 קמ"ש, יוצר בין השנים 1985–1987
* ויזה GT/Chrono2, מנוע 1,361 סמ"ק המפיק 59 כ"ס, מהירות שיא – 168 קמ"ש, יוצר בין השנים 1982–1985
* ויזה Chrono, מנוע 1,361 סמ"ק יוצר בשנת 1982
* ויזה GTi XU5J, מנוע הזרקת דלק, 1,580 סמ"ק, המפיק 77 כ"ס ו-85 כ"ס, תאוצה 0–100 קמ"ש – 8.8 שניות
* ויזה 1000 מסלולים (Visa 1000 Pistes), יוצר ב-1983
* ויזה D17 \ 17 RD מנוע דיזל 1,769 סמ"ק, המפיק 44 כ"ס ו-59 כ"ס, מהירות שיא – 152 קמ"ש, תאוצה 0–100 קמ"ש – 15.9 שניות

== תמונות ==
<gallery>
קובץ:Citroen Visa Club (15880517124).jpg | סיטרואן ויזה Club
קובץ:1986 Citroën Visa Challenger (5821987297).jpg |סיטרואן ויזה, שנת 1986
קובץ:Visa Leader diesel.jpg | סיטרואן ויזה, דגם דיזל
קובץ:Citroen Visa Decapotable 1985.jpg | סיטרואן ויזה קבריולט, שנת 1985
קובץ:Visa 1000 Pistes..jpg | סיטרואן ויזה דגם 1000 מסלולים (1000 Pistes), מבט לתא הנהג ולוח מחוונים
קובץ:1984 Citroën Visa 17 RD (6323810110).jpg | סיטרואן ויזה 17 RD, שנת 1984
קובץ:1982 Citroën Visa II L (8881805646).jpg | סיטרואן ויזה L, שנת 1982
קובץ:Citroen Visa II Special - Flickr - Joost J. Bakker IJmuiden (1).jpg | סיטרואן ויזה Special
קובץ:1982 Citroen Visa Chrono n° 832 (side).jpg | סיטרואן ויזה דגם Chrono, שנת 1982
קובץ:Conservatoire Citroen 011 Citroen Visa (10154236343).jpg | סיטרואן ויזה
קובץ:Visa police.jpg | סיטרואן ויזה – ניידת משטרה
</gallery>

==מקורות==
* הערך מתבסס על הוויקיפדיה באנגלית ובאיטלקית

==ראו גם==
* סיטרואן
* סיטרואן C15

==קישורים חיצוניים==

קטגוריה:מכוניות סופרמיני
ויזה
קטגוריה:דגמי מכוניות שהושקו ב-1978
קטגוריה:מכוניות צרפתיות
קטגוריה:כלי רכב המיוצרים בספרד
קטגוריה:כלי רכב שיוצרו ביוגוסלביה
סיטרואן C15

סיטרואן C15 (בצרפתית: Citroën C15) הוא דגם של מסחרית (ואן קטן) מתוצרת יצרנית הרכב הצרפתית סיטרואן אשר יוצר בין השנים 1984–2005.

דגם ה"סיטרואן C15" התבסס על דגם ה-סיטרואן ויזה. יוצרו 1,181,471 יחידות. 

השם מתייחס למשקל ה-1,500 הק"ג של המכונית (ברוטו).

==דגמים==
(לכל הדגמים 2 דלתות אחוריות הנפתחות לצד ימין וצד שמאל)
* ואן משפחתי 2 דלתות צד - ( Citroën C15 Familiale ), (2 חלונות צד בנוסף לחלון הצד של הנהג, ומושב אחורי)
* ואן 2 דלתות צד - (1 חלון צד בנוסף לחלון הצד של הנהג, ומושב אחורי)
* ואן 4 דלתות צד - (1 חלון צד בנוסף לחלון הצד של הנהג, מושב אחורי + דלת נוספת בצד, סך הכל 4 דלתות צד)
* ואן סגור 2 דלתות צד - (חלון צד 1 (נהג), חלק אחורי ריק)
* ואן גרסת SUV - עוצב ב-1986, על ידי המעצב השווייצרי Franco Sbarro בגרסת 7 מקומות, עם מנוע סיטרואן ויזה GTi המפיק 115 כ"ס

== תמונות ==
<gallery>
קובץ:1997 Citroën C15 D (9248368677).jpg| סיטרואן C15 D, שנת 1997
קובץ:1991+ C15 Familiale (rl).jpg|סיטרואן C15 גרסת Familiale, שנת 1991
קובץ:1996 Citroën C15 1.1i (17272273030).jpg|סיטרואן C15, מנוע 1,100 שנת 1996
קובץ:Citroen C15D 1.9 1997 (16700118810).jpg|סיטרואן C15 D, שנת 1997
קובץ:Citroen C 15D 1999 (24610844363).jpg|סיטרואן C15 דיזל, שנת 1999
קובץ:Citroën C15 Cuatro Puertas - Four door - Quatre portes (5030223462).jpg|סיטרואן C15 גרסת 4 דלתות
קובץ:Citroen C15D back.jpg | סיטרואן C15
קובץ:1994 Citroën C 15 D (12113944935).jpg|סיטרואן C15 דיזל, שנת 1994
קובץ:1988 Citroën C15 Romahome (6396856239).jpg| סיטרואן C15 גרסת Romahome, שנת 1988
קובץ:1990 Citroen C 15 D (15032198368).jpg| סיטרואן C15, דיזל, שנת 1990
</gallery>

==ראו גם==
* סיטרואן
* סיטרואן ויזה
* סיטרואן H ואן

==קישורים חיצוניים==

קטגוריה:מכוניות מסחריות
C15
קטגוריה:דגמי מכוניות שהושקו ב-1984
קטגוריה:מכוניות צרפתיות
קטגוריה:כלי רכב המיוצרים בפורטוגל
קטגוריה:כלי רכב המיוצרים בספרד
עדי חבשוש

עדי חבשוש (נולדה ב-1 בפברואר 1987) היא שחקנית וקומיקאית ישראלית.זוכת העונה השנייה של תוכנית המציאות רוקדים עם כוכבים (קשת).

==ביוגרפיה==
חבשוש נולדה וגדלה בפתח תקווה כבת זקונים ולה שני אחים גדולים. היא למדה בתיכון ברנר פתח תקווה.

בצעירותה למדה ריקוד אצל סיגי ניסן, ובשנת 2003 הייתה חלק מצוות הרקדנים של הפסטיגל.

את שירותה בצה"ל עשתה כאפסנאית טכנית. לאחר סיום השירות הצבאי, עבדה בצוות בידור באילת, למדה במשך שלוש שנים בבית הספר לביטוי בימתי "הדרך" ובמקביל למדה משחק מול מצלמה אצל המורה רות דייכס.

== קריירה ==
בשנת 2011 גילמה את סימה הספרית בקומדיה "הפנטזיה הגדולה של סימיקו הקטן".

בשנת 2014 הופיעה חבשוש בסרטה של טליה לביא "אפס ביחסי אנוש", שבו גילמה את דמותה של החיילת שירה.

בשנים 2014 - 2015 שיחקה את מאיה אחותו של יובל המבולבל בשתי הצגות של "הדרקון המתוק שלי".

בשנת 2016 הופיעה בסדרות "צומת מילר" (בשידורי קשת) ו"תאג"ד" (ב-yes) וכן השתתפה בסדרה של גורי אלפי "האחיות המוצלחות שלי" ב-yes, בתפקיד ליזו מלכה. שיחקה גם בסדרה "תאג"ד" בתפקיד הקצינה אושר, אשר רימתה חיילים דתיים בבסיס כשטענה בפניהם שנכנסה מהם להריון, במטרה לסחוט מהם כסף.

בשנים 2017- 2021 הופיעה בפרסומות ל"תמי 4" בתפקיד "סיגל הצמאה", כשלצידה השתתפה בפרסומת השנייה מיכל הקטנה ולאחר מכן, הופיעו לצידה השחקן מוני מושונוב והזמר עידן חביב.

בחנוכה בשנים 2017 ו-2018 השתתפה בפסטיגל.

בשנים 2018–2019 השתתפה בעונות 1–3 של סדרת הנעורים "כפולה" בתור "נמסיס" (אסותא/אלימור אלימלך דינר).

משנת 2018 שיחקה בסדרה "צומת מילר" בתפקיד רותם, בתו של עופר, הסוכן של אדיר מילר.

ב-2019 שיחקה בסדרה "גיבור אמיתי" ב-yes.

ב-2021 גילמה את המורה אילנה בסדרה "שקשוקה". בנוסף, הופיעה בסדרות "החנות שיש בה הכל" ו"שבאבניקים".

בשנת 2022 גילמה את השפית מעין בן-בסט בסרט "הסיפור שלנו".

בשנת 2023 השתתפה בתוכנית המציאות "רוקדים עם כוכבים" לצידו של ארטיום ליאסקובסקי, וזכתה במקום הראשון. בגמר החליף מתנאל קונבסקי את ליאסקובסקי אשר נפצע.

בפברואר 2024 החלה לשתף פעולה עם חברת "סלקום" במסגרת מסע פרסום חדש לסיבים, לצד הפרזנטור רן דנקר.

בספטמבר 2024 תעלה לשידור בקשת 12 סדרה בכיכובה, "בקרוב אצלי".

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!מועמדות
|-
|2022
|פרסי נבחרי השנה של פרוגי
|שחקנית אהובה בסדרת נוער
|שקשוקה
|
|}

== חיים אישיים ==
ב-2012, כשהייתה חבשוש בת 24, נפטרה אמה ממחלת הסרטן.

==קישורים חיצוניים==

* 
* 
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:בדרניות ישראליות
קטגוריה:בדרנים ישראלים
קטגוריה:משתתפות הפסטיגל
קטגוריה:בוגרות תיכון ברנר
קטגוריה:בוגרי תיכון ברנר
קטגוריה:קומיקאיות ישראליות
קטגוריה:קומיקאים ישראלים
קטגוריה:שחקני קולנוע וטלוויזיה ישראלים
קטגוריה:שחקני מחזות זמר ישראלים
קטגוריה:משתתפי הפסטיגל
קטגוריה:זוכי רוקדים עם כוכבים (ישראל)
קטגוריה:בוגרות הדרך - בית הספר לביטוי בימתי
קטגוריה:בוגרי הדרך - בית הספר לביטוי בימתי
קטגוריה:ישראליות שנולדו ב-1987
קטגוריה:ישראלים שנולדו ב-1987
צבי עלי בקר

צבי עלי (הנרי) בקר (באנגלית: Henry E. Baker; 1908–1994) היה משפטן ישראלי, משנה ליועץ המשפטי לממשלה ושופט מחוזי בישראל, ממנסחי מגילת העצמאות.

==ביוגרפיה==
בקר נולד בסקוטלנד בשנת 1908. בשנת 1929 סיים את לימודי המשפטים באוניברסיטת אוקספורד והחל לעבוד כעורך דין בלונדון. הוא היה ממיסדי תנועת "הבונים" בלונדון. עלה לארץ ישראל בשנת 1933 ובשנת 1934 קיבל רישיון עריכת דין בארץ ישראל לאחר שעבר את מבחני ההסמכה לעורכי דין זרים. בארץ ישראל עסק במגוון של עיסוקים משפטיים. בין היתר פרסם בשנת 1937 ספר על דיני חברות במשותף עם רשם החברות עורך הדין ח. קנטרוביץ'. הוא היה כתב לענייני משפט שהביא פסקי דין בפלסטיין פוסט ובשנת 1938 מונה לערוך את רבעון פסקי הדין הרשמי של בית המשפט העליון בתקופת המנדט הבריטי - The Law Reports of Palestine. הוא היה מרצה ובוחן בבית הספר המנדטורי למשפטים ושידר בקול ירושלים שיחות קצרות בענייני משפט. בשנת 1939 הרצה על המשפט הבינלאומי ובתחילת 1946 נתן סקירה שבועית על העיתון הרשמי. 

ביולי 1942 נתמנה למנסח החוקים של ממשלת המנדט והיה ממלא מקום התובע הכללי כשהלה היה בחופשה. בעת פיצוץ מלון המלך דוד היה בחדרו שלא נפגע, אך הוא נותר לכוד בתוכו במשך שעתיים עד שחולץ ממנו. בקר התגורר בבית הלברייך ברחוב המלך ג'ורג'. בפברואר 1947, בעת שהבניין הוחרם לטובת הצבא הבריטי, הורשה בקר להישאר בבניין בזכות תפקידו הרם.

לקראת הקמת המדינה נטל חלק בניסוחה של מגילת העצמאות לצידם של דב יוסף, אורי ידין וחיים כהן. לאחר הקמת המדינה מונה ב-21 במאי 1948 ליועץ המשפטי לממשלה בפועל. עם מינויו של יעקב שמשון שפירא ליועץ המשפטי לממשלה, בתחילת יולי 1948, היה בקר לסגנו. בשנת 1949 עמד בראש ועדה שדאגה לאפשר לתלמידי בית הספר המנדטורי למשפטים לסיים את לימודיהם. בקיץ 1949 היה נציג משרד המשפטים במשלחת השיחות הכספיות עם הממלכה המאוחדת. 

במאי 1950 מונה לכהונת שופט בבית המשפט המחוזי בירושלים ובמקביל כיהן כשופט בפועל בבית המשפט העליון בשנים 1950 עד 1952. בשנת 1954 ביקר במשך שלושה חודשים במערכת המשפט בארצות הברית.

בשנת 1963 מונה לנשיא בית המשפט המחוזי בירושלים. בתפקיד זה דן בשני משפטים שעוררו סערה בציבור הישראלי ואף בציבור בעולם. האחד הוא משפטו של השופט אליעזר מלחי שהואשם בקבלת שוחד, אותו זיכה. השני הוא משפטו של מייקל רוהאן, שהואשם בהצתת מסגד אל-אקצא לגביו קבע כי אינו כשיר לעמוד לדין בשל מחלת הנפש שלקה בה.

בקר פרסם מספר ספרים בנושאים משפטיים, ביניהם הספר ניסוח ופרשנות שפרסם בשנת 1963 והספר שיטת המשפט בישראל שפרסם בשנת 1957.

ב-16 במאי 1974 פרש מכס השיפוט, ובשנת 1994 נפטר.

== קישורים חיצוניים ==

* 
* 

==הערות שוליים==

קטגוריה:עובדי ייעוץ וחקיקה
קטגוריה:משנים ליועץ המשפטי לממשלה 
קטגוריה:נשיאי בית המשפט המחוזי בירושלים 
קטגוריה:ישראלים ילידי סקוטלנד
קטגוריה:אנשי העלייה החמישית
קטגוריה:בוגרי אוניברסיטת אוקספורד
קטגוריה:שופטים במינוי זמני בבית המשפט העליון
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1908
קטגוריה:ישראלים שנפטרו ב-1994
אנשי פפואה

אנשי פפואה (באנגלית: Papuan people) הם ילידי גינאה החדשה ואיים שכנים הדוברים את השפה הפפואית. לעיתים קרובות מבחינים בין אנשי פפואה לבין האוסטרונזיאנים (Austronesians) הדוברים שפה שהוכרה בגינאה החדשה לפני כ-3000 שנים. 
== גנטיקה ==
במחקר משנת 2005 (ASPM gene variants) שנעשה על השפעתם של הומולוגים (גנים) על הפרעות באישיות ובהתנהגות כמו מיקרוצפליה (הפרעה בתפקוד המוח הגורמת לפיגור התפתחותי קוגניטיבי ומוטורי) נמצא שבקרב אנשי פפואה ישנו דירוג גבוה ביותר של כ-59.4% לגן מפותח וחדש מסוג D, שהוא גן בן 6000 שנה בקירוב. בעוד שלא ידוע בדיוק איזה יתרון הגן הזה מספק, נראה שהוא עובר ברירה טבעית באוכלוסיות, שורד את האבולוציה ומעניק יתרון ממשי מעצם גידולו המהיר.

== קבוצות אתניות ==
===הטריטוריה של אינדונזיה (חלקו המערבי של האי גינאה החדשה)===
{|
|
* אמונג (Amung)
|
* פאיו (Fayu)
|
* מק (Mek)
|-
|
* ארפק (Arfak)
|
* קומבאי (Kombai)
|
* מוני (Moni)
|-
|
* אסמט (Asmat)
|
* קוטקה (Koteka)
|
* סוואי (Sawi)
|-
|
* באוזי (Bauzi)
|
* קורוואי (Korowai)
|
* וולאני (Wolani)
|-
|
* דני (Dani)
|
* לאני (Lani)
|
* יאלי (Yali)
|-
|
* אקארי (Ekari)
|
* מרינד (Marind)
| 
|}

=== הטריטוריה של פפואה גינאה החדשה ===
{|
|
* אבלאם (Abelam)
|
* סוואגאפ (Swagap)
|
* אולי (Huli)
|-
|
* אנגו (Angu)
|
* יטמול (Iatmul)
|
* תאיראורה (Tairora)
|-
|
* ביינינג (Baining)
|
* קלולי (Kluli)
|
* טקיה (Takia)
|-
|
* ברויה (Baruya)
|
* קאוומה (Kwoma)
|
* טלפול (Telefol)
|-
|
* ביליביל (Bilibil)
|
* קוטקה (Koteka)
|
* טולאי (Tolai)
|-
|
* צ'מברי (Chambri)
|
* מייזין (Maisin)
|
* סמביה (Sambia)
|-
|
* אנגה (Enga)
|
* מיאן (Mian)
|
* יוראפמין (Urapmin)
|-
|
* אטורו (Etoro)
|
* מין (Min)
|
* ווירו (Wiro)
|-
|
* פור (Fore)
|
* מוטואן (Motuan)
|
* אוגאה (Ogea)
|-
|
* גאדסופ (Gadsup)
|
* מונדוגומור (Mundugumor)
|
* אימאס (Yimas)
|-
|
* גוגודלה (Gogodala)
|
* אופקאימין (Wopkaimin)
|
* זיה (Zia)
|-
|
* הרולי (Haroli)
|
* אורוקאיבה (Orokaiva)
| 
|-
|
* אווה (Hewa)
|
* טסמבאגה (Tsembaga)
| 
|}

== אישים ==
*פרנס קאיסיאפו (Frans Kaisiepo) ראש הממשלה הרביעי של פפואה וגיבור לאומי של אינדונזיה. 
*פרדי נומברי (Freddy Numberi) פוליטיקאי וראש ממשלה אינדונזי. 
*היט'ר ווטסון (Heather Watson) שחקנית טניס. 
*מייקל סומר (Michael Somare) ראש הממשלה של פפואה גינאה החדשה.
*טוביאנוס מנייאני (Oktovianus Maniani) שחקן כדורגל אינדונזי מקצועי.
*פטר אוניל (Peter O'Neill) ראש הממשלה התשיעי של פפואה גינאה החדשה. 
*ניטיה קרישינדה מושרי (Nitya Krishinda Maheswari) שחקנית אינדונזית בענף ספורט המכונה "נוצית" וזוכת מדליית הזהב במשחקים באסיה בשנת 2014. 
*ראימה ליסה רומביוס (Raema Lisa Rumbewas) מתעמלת אינדונזית בענף הרמת משקולות, זוכת מדליית כסף באולימפיאדה בשנים 2000 ו-2004. 
*אבה בינה (Abba Bina) איש עסקים ידוע.

== קישורים חיצוניים ==
<div class="mw-content-ltr">
# "Ongoing Adaptive Evolution of ASPM, a Brain Size Determinant in Homo sapiens", Science, 9 September 2005: Vol. 309. no. 5741, pp. 1720–1722.
</div>

קטגוריה:ערכים שבהם תבנית בריטניקה אינה מתאימה
קטגוריה:אבוריג'ינים
ניגונים (שיר)

"נִיגּוּנִים" הוא שיר עברי מאת פניה ברגשטיין שנכתב ב-1944 ופורסם באותה שנה ב"דבר הפועלת". השיר בנוי מארבעה בתים ומשולב בחריזה מסורגת.

הרקע לשיר הייתה ההבנה שמשפחתה נספתה בשואה ורצונה להנהיג בגן הילדים טקס הדלקת נרות שבת. דבר שנתקל בביקורות של חבריה החילונים לקיבוץ גבת ובתגובה להם היא כותבת את השיר ובו היא מביעה את הקשר הנפשי לתרבות הוריה שזנחה.

השיר הולחן על ידי דוד זהבי והושר בפי כמה מבצעים: שלישיית המעפיל, עירית סנדנר, הגבעטרון, יהודית רביץ ויעקב רביץ (באלבום "יהודית ויעקב, שירים מהבית"), מרגלית צנעני, רונית אופיר, אסנת פז, ניגון ירושלמי ואביאל סולטן יחד עם שירה שוורץ.

== לקריאה נוספת ==
* מוקי צור, פניה ברגשטיין: סיפורה של משוררת וחלוצה ומבחר משיריה, עורכת לאה שניר, תל אביב: הקיבוץ המאוחד, תשע"ד 2014, עמ' 10, 12, 94–95. ()

== קישורים חיצוניים ==
* 
* 
* עפר גביש, [http://www.gavisho.com/?p=414 שתלתם ניגונים בי, פניה וזהבי], באתר של גביש
* חנניה בלס, "צוות לב לדעת", [http://www.levladaat.org/lesson/5694 שתלתם ניגונים בי/ פניה ברגשטיין], באתר "לב לדעת"
*[https://blog.nli.org.il/familyday/ "שְׁתַלְתֶּם נִגּוּנִים בִּי": פניה ברגשטיין מתגעגעת לאמא ואבא], באתר הספרנים, בלוג הספרייה הלאומית, 13 בפברואר 2018

ביצועים:
* 
* 
* 
* 

קטגוריה:שירי 1944
קטגוריה:שירי שלישיית המעפיל
קטגוריה:שירים בעברית
קטגוריה:פניה ברגשטיין
קטגוריה:שירים שהולחנו על ידי דוד זהבי
סיטרואן H ואן

סיטרואן H ואן 
סיטרואן Hy ואן, שנת 1976 
 סיטרואן H ואן (בצרפתית: Citroën H Van) הוא דגם של רכב מסחרי קל בתצורות: ואן, טנדר, מיניבוס קטן, מתוצרת יצרנית הרכב הצרפתית סיטרואן. הדגם תוכנן לאחר מלחמת העולם השנייה, ויוצר בין השנים 1947–1981.

סך הכול יוצרו 473,289 יחידות, בכל התצורות.

הסיטרואן H ואן יוצא להולנד.

דגם מכונית הקונספט הסיטרואן טוביק, אשר הוצג בשנת 2011 התבסס על הדגמים: "סיטרואן H ואן" ודגם ה"Citroën TUB".

צמיגי דגם מישלן PLR נלקחו מ-"סיטרואן H ואן".

==דגמים ==
* סיטרואן H ואן - 2 דלתות
* סיטרואן Hx - קיבולת פחותה מדגם ה- H ואן 
* סיטרואן Hw - קיבולת יתר מדגם ה- H ואן
* סיטרואן Hp - גרסת טנדר (פיק-אפ)
* סיטרואן Hy - גרסאות מאוחרות יותר (רוב הייצור בגרסאות של 2 דלתות, במידה מועטה - 4 דלתות)

===סיטרואן H ואן - מספר מאפיינים===
* מנוע קדמי - בעל הנעה קדמית
* מכל דלק - 60 ליטר
* הצלעות אשר הרכיבו את גוף הרכב - הוסיפו כח ותרמו להפחתה ניכרת במשקל הרכב
* פנסים זהים לדגם ה-סיטרואן 2CV
* ההילוכים והמנוע כמעט זהים לדגם ה-סיטרואן טראקסיון אוואנט ומאוחר יותר לדגם ה-סיטרואן DS

== תמונות ==
<gallery>
קובץ:Citroen HY 78 (1).jpg |סיטרואן HY ואן
קובץ:Citroen HY (14697046284).jpg|סיטרואן HY ואן
קובץ:2010 09 27 Hannover 180352 (5040223752).jpg| סיטרואן H ואן גרסת Hannover (טנדר)
קובץ:Citroen HY (18931409609).jpg|סיטרואן HY ואן
קובץ:1972 Citroën H van front compartment with engine.jpg| סיטרואן H ואן - מבט לתא הנהג ולמנוע
קובץ:Passage de la caravane du Tour de France 2013 à Saint-Rémy-lès-Chevreuse 093.jpg|סיטרואן HY ואן גרסת מיניבוס
קובץ:1958 Citroen H pic2.JPG|סיטרואן HY ואן שנת 1958
קובץ:Citroen HY (3).jpg|סיטרואן HY ואן גרסת 4 דלתות
קובץ:1972 Citroën H Van (14595602460).jpg| סיטרואן H ואן, 1972 (4 דלתות)
קובץ:1982 Citroën HY (9505098144).jpg|סיטרואן H ואן
קובץ:Citroën H Van (14228857363).jpg|סיטרואן H ואן - כבאית
קובץ:Citroen-fire-truck.jpg |סיטרואן H ואן - כבאית
</gallery>

==ראו גם==
* סיטרואן
* סיטרואן טוביק
* סיטרואן TUB
==קישורים חיצוניים==

קטגוריה:מכוניות מסחריות
קטגוריה:כבאיות
H ואן
קטגוריה:כלי רכב שהושקו ב-1947
קטגוריה:טנדרים
קטגוריה:מכוניות צרפתיות
קבוצת קליאני

קבוצת קליאני היא תאגיד רב לאומי הודי, הממוקד בארבע מגזרים שונים - הנדסת פלדה, אנרגיה מתחדשת, תשתיות וכימיקלים מיוחדים. הקבוצה גם עשתה צעדים לייצור אמצעי הגנה, שהוצגו ב-"DefExpo 2020". הכנסות החברה עלו על 2.5 מיליארד דולר בשנת 2011. כיום הקבוצה מעסיקה מעל 10,000 עובדים.<ref></ref><ref></ref><ref></ref><ref></ref>

== היסטוריה ==
הקבוצה נוסדה על ידי איש העסקים ההודי "Nilkanthrao". החברה הראשונה של הקבוצה, Bharat Forge, הוקמה ביוני 19, 1961. כיום, יושב הראש של הקבוצה הוא הבן של Nilkanthrao, ב.נ קליאני (Baba Kalyani).<ref></ref>

== חברות בת ==
הקבוצה מחזיקה מניות שליטה במספר רב של חברות בת, כולל:
* Bharat Forge 
* Automotive Axles
* Kalyani Steels
* CDP Bharat Forge
* Kalyani Carpenter
* Hikal Chemicals
* Sharp India<ref></ref>
* BF Utilities
* Kalyani Brakes
* Kalyani Thermal
* Kalyani Lemmerz
* Alstom Bharat Forge Power Limited 
* Kalyani technologies
* Kalyani Investment

==קישורים חיצוניים==
* 

== הערות שוליים ==

קטגוריה:חברות הודיות
TRAPPIST-1g

TRAPPIST-1g הוא כוכב לכת חוץ־שמשי אשר נמצא במערכת הכוכבים TRAPPIST-1, הנמצאת במרחק של כ־39.13 שנות אור מכדור הארץ. כוכב לכת זה הוא הגדול ביותר במערכת כוכבים זו. 

את כוכב הלכת גילו מדענים בשנת 2017, ולהערכתם יש סיכוי שיהיו עליו מים נוזלים ואפילו חיים משום שהוא נמצא באזור ישיב. 

כוכב הלכת בעל מסה של פי 1.34 ממסת כדור הארץ ורדיוס הגדול פי 1.127 מרדיוס כדור הארץ, יש לו אטמוספירה, והוא מקיף את שמשו תוך כ־12.35 ימים ארציים.

הכוכב מקבל אותה כמות אור כמו שחגורת האסטרואידים שנמצאת במערכת השמש שלנו.

==לקריאה נוספת==
* 

==קישורים חיצוניים==

* 

==הערות שוליים==

קטגוריה:כוכבי לכת
קטגוריה:כוכבי לכת חוץ-שמשיים
מאוריציו קאגל

מאוריציו קאגל (בגרמנית: Mauricio Kagel 24 בדצמבר 1931 – 18 בספטמבר 2008) היה מלחין יהודי ארגנטינאי-גרמני. נודע בעניין שגילה בפיתוח הצד התיאטרלי של הביצוע המוזיקלי.

== ביוגרפיה ==
קאגל נולד בבואנוס איירס, ארגנטינה, למשפחה יהודית שנמלטה מברית המועצות בשנות ה-20 של המאה ה-20. קאגל למד מוזיקה, תולדות הספרות ופילוסופיה בבואנוס איירס. בשנת 1957 הגיע כמלומד לקלן, גרמניה, שם חי עד מותו.

בשנים 1960–1966 ושוב מ-1972 עד 1976 לימד בסמינר הקיץ הבינלאומי למוזיקה חדשה בדרמשטדט.

קאגל עסק בהוראה באוניברסיטה של מדינת ניו יורק בבאפאלו (אוניברסיטת באפלו) בשנים 1964–1965 כפרופסור לתאוריה של המוזיקה וכן באקדמיה לקולנוע ולטלוויזיה של ברלין כמרצה אורח. הוא כיהן כמנהל הקורסים למוזיקה חדשה בגוטנבורג ובקלן והיה פרופסור לתיאטרון מוזיקה חדשה בקונסרבטוריון של קלן משנת 1974 עד 1997.

בהזמנת ולטר פינק, היה המלחין השני שהשתתף ב"דיוקנאות מלחינים חיים" בפסטיבל המוזיקה של ריינגאו בשנת 1991. בשנת 2000 קיבל את פרס ארנסט פון סימנס.

בין תלמידיו היו מריה דה אלוויאר, קרולה באוקהולט, בראנימיר קראסטיץ', דייוויד זאואר, ריקרד שפר, חואן מריה סולארה, ג'רלד בארי וצ'או מינג טונג.

קאגל מת בקלן ב-18 בספטמבר 2008 אחרי מחלה קשה, בגיל 76.

== קישורים חיצוניים ==

* 

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בואנוס איירס: אישים
קטגוריה:מלחינים יהודים ארגנטינאים
קטגוריה:מלחינים יהודים גרמנים
קטגוריה:מלחינים מן המאה ה-20
קטגוריה:מורים למוזיקה בגרמניה
קטגוריה:אנשי חינוך יהודים גרמנים
קטגוריה:גרמנים שנולדו ב-1931
קטגוריה:גרמנים שנפטרו ב-2008
קטגוריה:זוכי פרס ארנסט פון סימנס
קטגוריה:זוכי פרס רולף שוק לאמנויות המוזיקה
1000-1009 לפנה"ס

שימו לב: ערך זה מכיל אירועים מן השנים 1009 - 1000 לפני הספירה

== אירועים ומגמות ==
* 1003 לפנה"ס - דוד נמשח (מומלך) על ידי שמואל הנביא למלך ישראל.
* 1002 לפנה"ס - מותו של הקיסר ג'ואו משושלת ג'ואו בסין.
* 1001 לפנה"ס - הקיסר מו מחליף את ג'ואו ומתמנה לקיסר בסין.
* 1000 לפנה"ס (בערך) - ראיות ראשונות לחקלאות באזור ההררי של קניה.
* 1000 לפנה"ס (בערך) - עידן הברזל מתחיל.
* 1000 לפנה"ס (בערך) - ממלכת ישראל המאוחדת מגיעה לשיא גודלה עם כיבושי דוד ושלמה, תור הזהב של ישראל.
* 1000 לפנה"ס (בערך) - תרבות הנוק.
* 1000 לפנה"ס (בערך) - לטינים מגיעים לאיטליה מאזור הדנובה.
* 1000 לפנה"ס (בערך) - אשורים מתחילים לכבוש אזורים קרובים.
* 1000 לפנה"ס (בערך) - ייסוד פריאן במזרח אנטוליה.
* 1000 לפנה"ס (בערך) - שאול המלך חי בתקופה זו.
* 1000 לפנה"ס (בערך) - הכתב הפיניקי (שממנו התפתח הכתב העברי הקדום) מתהווה.
* 1000 לפנה"ס (בערך) - אורז מתורבת ביפן העתיקה.
* 1000 לפנה"ס (בערך) - צ'אווין מתהווה באנדים.
* 1000 לפנה"ס (בערך) - התהוות הקבוצה שתקרא מאוחר יותר בשם אילירים.
* 1000 לפנה"ס (בערך) - אוכלוסיית העולם: 50,000,000 איש.

== אנשים משמעותיים ==
*שאול מלך ישראל (מלך כשנתיים על ממלכת ישראל).
*דוד מלך ישראל (מלך 7 שנים כמלך יהודה בלבד ו-33 שנה כמלך ישראל).
*זרטוסטרה, מייסד הדת הזורואסטריות אשר נקראת על שמו והייתה הדת המרכזית בפרס עד בוא האסלאם.

*
קטגוריה:המאה ה-11 לפנה"ס
מרג'ורי אסטיאנו

מרג'ורי אסטיאנו (, נולדה ב-8 במרץ 1982 בקוריטיבה שבברזיל) היא שחקנית וזמרת ברזילאית. היא התפרסמה לראשונה בשנת 2004 כשגילמה את דמותה של נטשה פררה בסדרת הנעורים "Malhação" של ערוץ ריד גלובו. היא כיכבה בשלוש טלנובלות שונות והייתה לאנטגוניסטית בשתיים נוספת. אסטיאנו שיחקה במספר סרטים והוציאה מספר אלבומים.

== ביוגרפיה ==
אסטיאנו נולדה בשנת 1982, בעיר קוריטיבה במדינה הברזילאית פרנה, בשם מרג'ורי דיאס דה אוליברה לאורנדיר לימה דה אוליברה ומרסל דיאס, ילדה שנייה בין שלושה אחים. היא למדה אומנויות שונות בעיר סניק. כשסיימה את לימודיה עברה לסאו פאולו על מנת לשפר את יכולות המשחק שלה, שם למדה מוזיקה במשך שנתיים.

== קריירה ==

בשנת 2009 היא שיחק בטלנובה "הדרך להודו". בשנת 2012 החלה לככב בטלנובלה "מצד לצד" בתפקיד של העיתונאית לאורה. הטלנובלה הצליחה מאוד בברזיל מולדתה ואף זכתה בפרס אמי הבין-לאומי לטלנובלה הטובה ביותר לשנת 2013.

בשנת 2014 שיחקה את אחת הדמויות הראשיות בטלנובלה "אימפריה", שם גילמה את דמותה של קורה.

==קישורים חיצוניים==

* 

== הערות שוליים ==

קטגוריה:שחקניות קולנוע וטלוויזיה ברזילאיות
קטגוריה:זמרות ברזילאיות
קטגוריה:זמרות פופ ברזילאיות
קטגוריה:ברזילאיות שנולדו ב-1982
מייג'ור גרום (סרט, 2017)

מייג'ור גרום (ברוסית: Майор Гром) הוא שמו של סרט קצר, סרט גיבורי-על רוסי בן 25 דקות משנת 2017, המבוסס על סדרת הקומיקס "מייג'ור גרום" מבית Bubble Comics, שנוצרה על ידי ארטיום גברליאנוב. את הסרט ביים ולדימיר בסדין ובו מככבים השחקנים אלכסנדר גורבאטוב בתפקיד מייג'ור גרום, איוואן פומינוב בתפקיד מנהיג השודדים ודנילה יאקושב בתפקיד הנהג. הסרט שוחרר רשמית ב-19 בפברואר 2017 לערוץ הרשמי של אולפני באבל ביוטיוב, כהכנה להפקת סרט באורך מלא על דמותו של מייג'ור גרום. במרץ 2017 הוקרן הסרט גם בערוץ הראשון של הטלוויזיה הרוסית.

==תקציר עלילת הסרט==
איגור גרום מגיע לסניף בנק רוסגרנטבנק למשוך כסף כשלפתע הכספומט נתקע, בדיוק ברגע שבו אל סניף הבנק פורצים שלושה שודדי בנק, שבאו לעשות כסף קל, אך אינם מודעים לכך שגרום הוא שוטר במשטרת סנקט פטרבורג, נחוש ואידיאליסט, חסר פשרות ואלים.

==צוות השחקנים==

==הפקה==
חזית מבנה [https://web.archive.org/web/20170315174507/http://stieglitz.academy/ האקדמיה על שם שטיגליץ] ב[[סנקט פטרבורג ששימשה עבור צילומי חזית בנק "רוסגרנאטבנק".]]
ניידת משטרה בעיצוב ייחודי לסרט בלבד
תחילה תפקיד הגיבור מייג'ור איגור גרום הוצע לשחקן גריגורי דובריגין, אך לבסוף לוהק שחקן הטלוויזיה אלכסנדר גורבאטוב לתפקיד. צילומי הסרט התרחשו בשנת 2015 במרכז העיר סנקט פטרבורג, העיר שבה גם מתרחשים אירועי חוברות הקומיקס של מייג'ור גרום.

הסרט תוכנן להיות באורך 7 דקות בלבד, אך פרטי תסריט שונים הביאו לכך שאורך הסרט הגיע לכדי 25 דקות לבסוף. בנק רוסגרנטבנק המתואר בסרט הוא סניף בנק מומצא שמוזכר עוד בחוברות הקומיקס של מייג'ור גרום. כל פנים הבנק נבנה במיוחד לצורך הסרט, שעלות הפקתו הגיעה ל-5 מיליון דולר.

לפני שחרור הסרט, יצא לאור ספר הקומיקס "מייג'ור גרום. ההזדמנות" המהווה פריקוול לסרט.

==מוזיקה==
פסקול הסרט יצא לאור ב-24 במרץ 2017 והוקלט על ידי חטיבת המוזיקה של אולפני באבל, "Bubble Music". את הפסקול לסרט הלחין רומן סליברסטוב שהסתגר עם הבמאי ולדימיר בסדין באולפנים בסנקט פטרבורג למשך חודשיים כמעט, כשהעבודה על הפסקול נמשכה 4 חודשים, מספטמבר ועד דצמבר 2016 והוקלטה באולפני אבי רוד בלונדון.. במיוחד עבור הסרט נכתבו 2 שירים: Move Like a Devil ו-It Might Be Better, כשהשיר הראשון הוא שיר רוק מהיר והשני הוא שיר מלודי רגוע יותר ומהווה בלדת רוק על אהבה.

קטעי שיר שונים בפסקול בוצעו על ידי מקהלה מסנקט פטרבורג ובשיתוף פעולה עם מוזיקאים מארצות הברית כדייוויד מיד ופאטבוי סלים.

רשימת הרצועות:
{| class="wikitable"
|-
! style="text-align:center;"|#
! style="text-align:center;"|כותרת
! style="text-align:center;"|אורך
|-
| 1
| "Face of an Angel"
| 3:41
|-
| 2
| "It Might Be Better (feat. David Mead Jr.)"
| 2:24
|-
| 3
| "A Broken Cash Machine"
| 0:41
|-
| 4
| "Rest in Peace"
| 0:41
|-
| 5
| "Move Like a Devil (feat. David Mead Jr"
| 4:06
|-
| 6
| "Good Idea"
| 1:23
|-
| 7
| "The Housebreaker"
| 0:33
|-
| 8
| "Gang Leader Freaks Out"
| 0:51
|-
| 9
| "Ice Cold Driver"
| 1:11
|-
| 10
| "Police Arrives"
| 0:54
|-
| 11
| "Big Standoff"
| 1:51
|-
| 12
| "I'm Gonna Get You"
| 2:43
|-
| 13
| "Out of Balance"
| 1:24
|-
| 14
| "Without Knocking"
| 1:33
|-
|
| בסך הכול
| 22:56
|}

==קישורים חיצוניים==
* 

* 

==הערות שוליים==

קטגוריה:אלבומי 2017
קטגוריה:באבל קומיקס
קטגוריה:סנקט פטרבורג בקולנוע
קטגוריה:סרטי 2017
קטגוריה:סרטי גיבורי-על
קטגוריה:סרטי טלוויזיה רוסיים
קטגוריה:סרטי פעולה רוסיים
קטגוריה:סרטי פשע רוסיים
קטגוריה:סרטים מבוססי קומיקס
קטגוריה:סרטים קצרים
מצלמת פיתוח מיידי

Polaroid Model 95, מודל מצלמת הפיתוח המיידי המסחרי הראשון שהוצג בשנת 1948
מצלמת פיתוח מיידי (באנגלית: Instant Camera) היא מצלמה המשתמשת במנגנון פיתוח עצמי, אשר נועד ליצור תמונה המתפתחת במקום - זמן קצר לאחר הצילום וללא צורך במכשור נוסף. חברת פולארויד הייתה החלוצה בתחום והראשונה (עם בעלות על פטנט המוצר) שסיפקה מצלמות לפיתוח מיידי וכמו כן גם סרטי צילום תואמים, אשר היו ידידותיים לצרכנים. בהמשך, החלו יצרנים נוספים לייצר מצלמות פיתוח מיידי.

הממציא של מצלמת הפיתוח המיידי אשר הייתה מתאימה להפצה מסחרית ופשוטה לשימוש, היה המדען האמריקאי אדווין לנד, אשר חשף את המודל המסחרי הראשון שלו "Land Camera Model 95" בשנת 1948 - כשנה לאחר חשיפת סרט הצילום המיידי בעיר ניו יורק. לעומת אותו מודל מסחרי, מצלמת הפיתוח המיידי הראשונה הומצאה כבר בשנת 1923 על ידי סמואל סלאפרוק הכללה בנוסף למצלמה עצמה, גם חדר חושך נייד.

מצלמת פיתוח מיידי מודרנית של חברת [[Fujifilm עם תמונה מפותחת]]

==ראו גם==
*מצלמת רפלקס
*מצלמה דיגיטלית

==קישורים חיצוניים==

* אדווין לאנד [https://youtu.be/VL8MPJBLMYY?list=PLYUZufl6UGR90uuXTsHJJc76CQpG5ZSlB ממציא את המצלמה עם פיתוח מיידי], 1948, ארכיון הסרטונים של AP

פיתוח מיידי
קטגוריה:מכשירים אופטיים
צ'אטבוט

צ'טבוט (chatbot) הוא תוכנה המתמחה בניהול שיחות טקסטואליות. שיחות אלו יכולות להיות במבנה שפה טבעית או באמצעות בחירות עם קונטקסט או עם צ'טבוטים נוספים. מטרת השיחה יכולה להיות שיווק, ייעוץ, שירות לקוחות או הדרכה. צ׳טבוטים יכולים להיות מבוססי מודלי שפה בינה מלאכותית או באמצעות יוריסטיקות אשר הוגדרו מראש.

ישנם שני סוגים עיקריים של צ'אטבוטים, הנבדלים במורכבות התוכנה המדמה שיח:
* צ'טבוט בעל סט חוקים או התנהגויות מוכתב מראש. צ'טבוט זה בעל תחכום מוגבל.
* צ'טבוט המכיל בינה מלאכותית להבנת שפה. במקרה זה הצ'אטבוט יוכל להבין ניסוחים רבים ואף להשתפר לאורך זמן בתגובותיו אל ניסוחי המשתמשים המשוחחים איתו.

== שימוש ==
צ׳טבוטים משמשים למגוון רחב של אינטראקציות מול משתמשים. בשנים האחרונות גובר השימוש בצ'טבוטים עקב הפופולריות של תוכנות מסרים כגון וואטסאפ, מסרים בפייסבוק ועוד. צ'טבוטים מאפשרים לחברות להציע מידע או הכוונה בדרך תקשורת זו, בצורה שנתפסת כערוץ תקשורת אישי מבלי לאייש מוקדי שירות יקרים.

בפלטפורמת המסרים של פייסבוק לבדה קיימים למעלה מ-11,000 צ'טבוטים נכון ל- 2016. בשנת 2017, החברה הישראלית SnatchBot השיקה אתר יצירת Chatbot, אשר על פי הטענה יש לו את היכולת של בניית בוטים עם יכולת ניתוח רגשות .

== צ'טבוט כעזר למידה ==

השינויים הגלובליים, בעידן המידע הטכנולוגי, מחייבים את מערכת החינוך לשנות את הפדגוגיה המסורתית ולפתח בקרב התלמיד מיומנויות של המאה ה-21 כגון: למידה פעילה, למידה קונסטרוקטיבית, שיתופיות, יצירתיות, שיתופי פעולה, המצאתיות, פרודוקטיביות, ביקורתיות ועוד. טכנולוגיות מידע ותקשורת (ICTs) בעלות פוטנציאל לשנות את הגישה הפדגוגית, כך שסביבת ההוראה תהיה אינטראקטיבית, שיתופית וממוקדת לומד.

לצ'טבוטים פוטנציאל לשימוש במגוון רחב של דרכים בסביבות חינוכיות, משום שהם כוללים מנגנון אינטראקטיבי, המאפשר לתלמיד לתקשר באופן רציף עם הבוט בשאילת שאלות בתחום ספציפי ואף יכול לשמש ככלי ללמוד שפה חדשה. בנוסף, צ'טבוטים מתקדמים, המבוססים על טכניקות של בינה מלאכותית ובאים לדמות שפה אנושית אינטליגנטית, מאפשרים ליצור סביבה לימודית המקדמת אינטראקציות חברתיות ושיתופי פעולה המתקיימים בין תלמידים לצ'אט, בין התלמידים עצמם ובין תלמידים למומחים בתחום, מה שמאפשר התפתחות קוגניטיבית של הלומד על פי תאוריית הקונסטרוקטיביזם החברתי, ולמעשה לשמש מעין אזור ההתפתחות הקרובה / המשותפת עבור הלומד. 

עד כה (2017) לא נעשו מחקרים רבים על השימוש בצ'טבוטים בלמידה ומה התועלות הממשיות של השימוש בטכנולוגיה.

==ראו גם==
* מבחן טיורינג
* למידה משולבת מחשב
* ChatGPT

==לקריאה נוספת==
* מאמרו של פטריק ביי על טכנולוגיות בוטים כאפשרות פוטנציאלית עבור תלמידים ללמוד אך ללמוד (אנגלית) 

* מאמרו של ג'יאה ג'יאוי על צ'טבוטים כסייענים ללמידת אנגלית (באנגלית)

== קישורים חיצוניים ==

* 
* 
* 
* 
* מאמרם של לוק פרייר ורולו קרפנטר על בוטים ככלי ללמידת שפות (באנגלית)
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תוכנות תקשורת
קטגוריה:תוכנות בינה מלאכותית